యదార్థ సంఘటనల ఆధారంగా
అతను నా కోసం నేను అతని కోసం ఈ జీవితంలో
అతను నాకు అదే చెప్పాడు
ఈ ప్రమాణం జీవితాంతం
అతడిని నేను ఎప్పుడు చూసినా
నాలో ఒక భావం కలుగుతుంది
నా గుండె కొట్టుకుంటుంది
ఎడిత్ పియాఫ్ ఒపేరా థియేటర్
శభాష్!
డియర్ ఫ్రెండ్స్, ఈ వేడుకలో పాల్గొనడం నాకు గొప్ప సంతోషం.
మనం సంబరాలు చేసుకోవడానికి చాలా అంశాలు ఉన్నాయి.
కానీ మనం సంతాపాన్ని కూడా పాటించాలి.
ఒక విషయంలో నాకు మీరు సహాయం చేయాలి.
యుద్ధంలో ఆత్మీయుల్ని కోల్పోయిన వారికి నా తరువాత పాటని అంకితం ఇస్తున్నాను.
మీ ఆత్మీయుల్ని కోల్పోయి మీరు బాధపడుతుంటే, దయచేసి నిలబడతారా?
క్రిస్టియన్.
లేదు, నేను నిలబడలేను.
- కేథరిన్ కోసం. - నేను బాధపడటం లేదు.
కేథరిన్ తిరిగి వస్తుంది.
అయితే నా కోసం నిలబడు. మా నాన్న కోసం.
నాకు మద్దతుగా నిలబడు.
మనం ఒకరినొకరం ఇష్టపడతాం
ప్రేమికులు ప్రేమించుకునే తీరుగా
కానీ ఒక రోజు నువ్వు నన్ను విడిచి వెళ్లిపోయావు
ఆనాటి నుండి నా హృదయం భగ్నమైంది
ఆకాశమంతా నాకు నువ్వే కనిపిస్తావు
ఈ భూమి మీద అంతటా నువ్వే కనిపిస్తావు
నా సంతోషం నువ్వు ఇంకా నా వెలుగువి నువ్వు
నా రాత్రులు, నా రోజులు, నా ఉదయాలు నువ్వే
నువ్వు అంతటా ఉన్నావు ఎందుకంటే నువ్వు నా హృదయంలో ఉన్నావు
నువ్వు అంతటా ఉన్నావు ఎందుకంటే నువ్వే నా సంతోషం
నా చుట్టూ ఉన్న అన్నీ నువ్వే
అది నాకు
అద్భుతం అనిపిస్తుంది
క్రిస్టియన్. జాక్స్.
జార్జ్.
నువ్వు ఇంతకు ముందుకన్నా బాగా కనిపిస్తున్నావు.
నిన్ను కలుసుకోవడం చాలా సంతోషంగా ఉంది.
- జార్జ్. - నీ పనితనం నాకు చాలా నచ్చింది...
జార్జ్ విగార్యూ డిజైనర్, వ్యాపారవేత్త
...ఫ్యాషన్ థియేటర్ లో నీ ప్రదర్శన సమయంలో నాకు నీతో మాట్లాడే అవకాశం దొరకలేదు.
- అది నీ అభిమానం. - ఆశ్చర్యపోయాను, నిజంగా.
పారిస్ వస్త్ర ప్రపంచపు ప్రతిష్ఠని పునరుద్ధరించావు.
జార్జ్, నువ్వు బాగా పొగిడేస్తున్నావు.
నేను ఒక ప్రయోజనం కోసం పొడుగుతున్నాను.
నేను ఒక వెతుకులాటలో ఉన్నాను... సిగరెట్ ఉందా?
- లేదు, థాంక్యూ. - లేదు.
ఫిలిప్ అండ్ గాస్టన్ సంస్థలో నా పదవిని భర్తీ చేసే అర్హులైన కొత్త డిజైనర్ కోసం వెతుకులాటలో ఉన్నాను.
బుసాక్ నాకు యాజమాన్యంలో పదోన్నతి ఇచ్చాడు.
నీకు ఎవరైనా తెలుసా?
జార్జ్, నువ్వు వ్యాపారం గురించి
మేడమ్ పియాఫ్ అంత అద్భుతమైన ప్రదర్శన ఇచ్చిన తరువాత కూడా ఎలా మాట్లాడగలవు?
నీకు అలుపన్నదే లేదా, జార్జ్?
బుసాక్ నిద్రపోడు, కాబట్టి నేను కూడా నిద్రపోను.
- వినడానికి విసుగ్గా ఉంది. - అది అంతే.
ఇప్పుడు నా స్థానాన్ని భర్తీ చేయగల వ్యక్తి కోసం నేనే స్వయంగా వెతుకుతున్నాను.
బాల్మెయిన్ మానేశాడట నిజమేనా?
అంటే... లేదు, తనే సొంత దుకాణం తెరవాలని ఉద్యోగం మానేశాడు.
అయితే, లెలాంగ్ ఇప్పుడు అతని స్థానాన్ని భర్తీ చేయడం కోసం వేరే డిజైనర్లని ఇంటర్వ్యూ చేసే పనిని
నాకు అప్పగించాడు.
విధి మన ఇద్దరికీ ఒక రకమైన పని పెట్టింది అనుకుంటా.
అది నిజం.
కాబట్టి, నేను వేరే డిజైనర్లని ఇంటర్వ్యూ చేసినప్పుడు
ఎవరైనా మా ప్రమాణాలకు చేరుకోలేకపోయినా
మీకు సరిపోతారు అనిపిస్తే, నీకు వాళ్ల వివరాలు చెబుతాను.
అలాగే, ప్లీజ్. చెత్తనంతా నా దగ్గరకి పంపించు.
ఏది ఏమైనా, సరైన అర్హతలు ఉన్న వాడివి మాత్రం నువ్వే.
లేదు, లెలాంగ్ దగ్గర నేను చాలా సంతోషంగా ఉన్నాను.
మంచిది.
హోటల్ బ్యూ రీవాజ్ లూసాన్, స్విట్జర్లాండ్
ఆంటీ. నేను ఈ రాత్రికి ఇక్కడే పడుకుంటాను.
నాకు కూడా అదే ఇష్టం.
నా చిన్నతనంలో నేను ఎవరి ఇళ్లలోనూ పడుకునే దాన్ని కాదు తెలుసా?
- ఎప్పుడూ పడుకోలేదా? - లేదు, ఎప్పుడూ లేదు.
ఎందుకని?
నేను అప్పట్లో నీకన్నా కాస్త పెద్దదాన్ని కానీ అప్పటికే నా సొంత కాళ్ల మీద నిలబడటం మొదలుపెట్టాను.
నేను అన్ని పనులూ స్వయంగా చేసుకోవలసి వచ్చేది.
అది చాలా భయంకరమైన పరిస్థితి.
నువ్వు ఎప్పటికీ ఒంటరిగా ఉండవు, గాబ్రియెల్.
ప్రామిస్?
అవును.
ఎందుకంటే నిన్ను బాగా చూసుకోవడానికి నీకు నేను, మీ నాన్న ఉన్నాం.
ఇంకా మిస్టర్ క్లౌడ్.
అవును.
ఇంకా మిస్టర్ క్లౌడ్.
మేడమ్, మీరు ఎప్పుడూ ఉన్న విషయం నేరుగా చెప్పమంటారు.
అవును, నేరుగా చెప్పడమే ఉత్తమం.
ఆండ్రే,
నీ ఆరోగ్యం బాగా దెబ్బతిని అది ఇంకా క్షీణిస్తోంది.
అలా జరగడానికి వీల్లేదు. తను మీరు చెప్పినట్లే అనుసరిస్తున్నాడు.
తను విశ్రాంతి తీసుకుంటున్నాడు. ఇంకా ఎక్కువ సమయం విశ్రాంతి తీసుకుంటాడు.
బాగా వెలుతురు ఇంకా ప్రశాంతంగా ఉండే ఎస్టేట్ ఒకటి కొంటున్నాను.
ఈ మధ్యాహ్నానికి మేము కాంట్రాక్టు ఖరారు చేయబోతున్నాం.
క్షయ వ్యాధి నయం కావడం కష్టం.
కానీ డెన్మార్క్ లో నా సహచరుడు ఒకరు ఉన్నారు
అతను ప్రయోగాత్మకంగా కొన్ని చికిత్సలు చేస్తున్నాడు
వాటికి మంచి ఫలితాలు కూడా వస్తున్నాయి.
అయితే ఆండ్రేకి ఆ వైద్యం అందాలి.
మనం గాబ్రియెల్ కి ఏం చెబుతాం?
నీకు నయం అవుతోందని చెబుదాం.
ఈ రోజు ఎక్కువమంది డిజైనర్లని ఇంటర్వ్యూ చేయాలని మిస్టర్ లెలాంగ్ పట్టుపడుతున్నాడు.
- ఇప్పుడు కాదు. - నీ మొదటి ఇంటర్వ్యూ ఇంకో గంటలో ఉంటుంది
అతను ఈ మధ్యనే పారిస్ వచ్చిన యువ ఇటాలియన్ టైలర్, పీత్రో.
లేదు, నీకు అసలు దయ లేదు. చూడు, ఇప్పటికే చీకటి పడుతోంది.
నేను పని చేసుకోవాలి. డిజైన్లు తయారు చేయాలి.
కాబట్టి మేడమ్ జినేకర్... వద్దు, మీరు... ప్లీజ్, ఆ కుర్రాడు ఇటాలియన్ వాడో ఎవరైనా కానీ...
తన పేరు ఏదైనా కానీ, నువ్వు ఆ ఇంటర్వ్యూ చేసేయ్, ప్లీజ్.
అతని పేరు గుర్తుంచుకోవడం చాలా తేలిక. అతను దాన్ని "పియర్" గా మార్చుకున్నాడు.
ఏంటి? లేదు, మనం ఒక పియర్ స్థానంలో ఇంకో పియర్ ని తీసుకోలేము.
అయితే, అతనిని తన ఇంటి పేరుతో పిలువు, కార్డన్ అని.
అతనికి మంచి టాలెంట్ ఉంది అనిపిస్తోంది.
అయితే అతడిని నియమించేయ్.
ఒక గంటలో.
నేను టోపీలు, స్కర్టులు ఇంకా ఈవెనింగ్ గౌన్లని మించి మరెన్నో సృష్టించగలను.
మిస్టర్ పియర్ కార్డన్.
దీనికి ఒక సెక్సువాలిటీ ఉంది, కదా?
పియర్ కార్డన్ నిపుణుడైన టైలర్
ఇంకా ఒక "పచ్చితనం" ఉంది.
అవును. ఇంకా చెప్పు, మిస్టర్ కార్డన్, ఈ బ్లేజర్ ని డిజైన్ చేసి, కత్తిరించి, నువ్వే కుట్టావా?
మిస్టర్,
నాకు ఏడేళ్ల వయస్సు అప్పటి నుండి కుడుతున్నాను.
నాకు శ్వాస పీల్చడం కన్నా, కుట్టడం అనేది చాలా బాగా వచ్చు.
నాకు ఉద్యోగం ఇవ్వండి, మీరు ఊహించుకున్న దానిని మించిన డిజైన్లు చేసి దుస్తుల్ని అందంగా కుట్టి ఇవ్వగలను.
వద్దు!
ఈ కుట్టుపనిని, ఆ వరుసని చెక్ చేయండి.
నా మనుగడికి ఇదే ఆధారం.
నువ్వు ఎప్పుడూ ఇంత ఉద్వేగంగా ఉంటావా?
మిస్టర్ డియోర్, మీతో ఒక నిమిషం మాట్లాడచ్చా?
సరే, అలాగే.
ఇక్కడ ఏం జరుగుతోందో నేను తెలుసుకోవచ్చా?
అది మీ ఇష్టం.
మిస్టర్ కార్డన్, నువ్వు చాలా తమాషాగా ఉన్నావు.
మేము త్వరలో ఒక నిర్ణయం తీసుకుంటాము.
నిన్ను కలుసుకోవడం, నీ టాలెంట్ ని చూడటం చాలా బాగుంది.
ఈ ఉద్యోగం నాకు వచ్చినట్లేనా?
కొన్ని నెలల తరువాత మిస్టర్ డియోర్ నవ్వడాన్ని నేను ఇదే మొదటిసారి చూస్తున్నాను.
నీ ప్యాంట్ మళ్లీ తొడుక్కో.
అలాగే.
నాకు ఈ ఉదయం జార్జ్ విగార్యూ నుండి ఫోన్ వచ్చింది.
జార్జ్.
అవును. అతను డిజైనర్ల కోసం చూస్తున్నాడు, నాకు ఎవరైనా తెలుసేమోనని అడిగాడు.
నీతో నాకు ఏమైనా కాంట్రాక్టు ఉందా అని కూడా అడిగాడు.
నెలలు గడిచిపోయాయి, క్రిస్టియన్.
నా ఆఫర్ మీద నువ్వు ఇంకా సంతకం చేయలేదు.
నీకు ఇంకా ఏమైనా ప్రయోజనాలు కావాలా? ఇంకా ఎక్కువ డబ్బులు కావాలా?
లేదు. అది కారణం కాదు, మిస్టర్.
యుద్ధం సమయంలో కూడా
ఈ వ్యాపారాన్ని నడిపించాను, ఈ రోజు ఈ స్థితిలో ఉండడానికి అదే కారణం.
ఇది కేథరిన్ గురించి.
తను ఇంటికి తిరిగి వస్తోంది.
తను తిరిగి వస్తోందా?
నాకు చాలా ఊరటగా ఉంది. నాకు ఎందుకు చెప్పలేదు? ఎప్పుడు వస్తోంది?
లేదు, ఖచ్చితమైన తేదీ తెలియదు.
కానీ తను తిరిగి వచ్చినప్పుడు, నేను సాయంగా ఉండేలా నాకు తగిన ఖాళీ సమయం కావాలి.
తనకి ఏ రకంగా అయినా నేను సాయంగా ఉండాలి.
ఇలా రా. నీకు ఒకటి చూపించాలి.
మనకి వచ్చిన ఆర్డర్లు అన్నీ చూడు.
వీటిని ఒకసారి చదువు.
నాకు నీ సృజనాత్మకత కావాలి, నీ డిజైనులోని సొగసు కావాలి.
నేను కృతజ్ఞుడిని.
నా సలహా చెప్పనా? బిజీగా ఉండటమే మంచిది.
సంవత్సరాలు వృథాగా గడిచిపోనివ్వకు, ఒక తెలియని విషయం తెలిసే వరకూ ఎదురుచూడకు.
- తను తిరిగి వస్తోంది. - అది నువ్వు తెలుసుకోలేవు.
కఠినంగా మాట్లాడాలని నా ఉద్దేశం కాదు, ఇంకా ఆశ వదులుకోమని కూడా నేను చెప్పడం లేదు,
కానీ నువ్వు తెలుసుకోలేకపోవచ్చు.
నేను నీకు కాంట్రాక్ట్ ఇచ్చి నాలుగున్నర నెలలు అయింది.
నువ్వు కమిట్ కావడానికి ఇదే సమయం, లేదా నేను తరువాతి తరాన్ని చూసుకుంటాను.
నువ్వు ఆ కాంట్రాక్టు మీద సంతకం చేయాలి. ఇప్పుడే.
ఏం ఆలోచిస్తున్నావు, బంగారం?
నేను ఇంతవరకూ చూసిన ఇళ్లలో ఇదే నాకు నచ్చింది.
అయితే నేను దీన్ని కొనేస్తాను.
హలో, డార్లింగ్స్!
హలో!
ఆలస్యానికి క్షమించండి.
ఈ ఇంటిని కొనడానికి గాబ్రియెల్ ఒప్పుకుంది. మేము దీనిని తీసుకుంటాము.
క్షమించాలి, కానీ నేను ఇప్పుడే ఈ ఇల్లు అమ్మే వాళ్లతో మాట్లాడాను.
చూడబోతే, ఒక చిన్న సమస్య ఏర్పడినట్లుంది
మీ ఫ్రెంచ్ బ్యాంక్ నుండి డబ్బులు విడుదల కాలేదు.
అసాధ్యం.
మీ ఆస్తులు దేశ సరిహద్దులు దాటకుండా ఫ్రెంచ్ ప్రభుత్వం అడ్డుపడుతోంది.
కొకొ ఆంటీ, ఈ దృశ్యం చూశావా?
ఈ వ్యవహారాన్ని చూడమని మీ లాయర్ ని అడుగుతాము.
అవును. నా లాయర్ రెని డి షాంబ్రన్ కి కాల్ చేయి.
నా జ్యూరిక్ అకౌంట్ నుండి ప్రామిసరీ నోట్ ని తేలికగా తీసుకురాగలడు.
రుణాలు అంత తేలికగా ఇవ్వడం లేదు, డియర్.
సెల్లర్లు ఇతర ఆఫర్లను కూడా పరిశీలిస్తున్నారు.
ఆ అమ్మకందారులతో నేను నేరుగా మాట్లాడతాను.
కొకొ, నువ్వు ఎక్కువ శ్రమపడకు. నీకు ఇంకో ఇల్లు వెతుకుదాము.
మనం ఈ ఇంట్లో ఉండలేమా?
ఏం చేస్తే ఈ సమస్య పరిష్కారం అవుతుంది?
మొత్తం నగదు రూపంలో ఇవ్వాలి.
నగదు చెల్లించగలవా?
ఇప్పుడు నీ ఆస్తులు అమ్మడం నీ వ్యాపారానికి అంత మంచిది కాదు, కొకొ.
ఇది వ్యాపార నిర్ణయం కాదు. జీవితానికి సంబంధించిన నిర్ణయం.
కానీ, నీ స్నేహితుడిగా చెబుతున్నాను,
ఇప్పుడు నగదుని సమీకరించడానికి మార్కెట్ అనుకూలంగా లేదు.
ఆండ్రేకి నయం కావడానికి ఈ ఇల్లు అవసరం.
నీ లాయర్ గా, నేను సలహాలు చెప్పడానికి నువ్వు డబ్బు ఇస్తున్నావు.
కానీ, ఈ రోజు నా నిర్ణయాన్ని పాటించడం కోసం నీకు డబ్బులిస్తాను.
అవసరమైన నగదు సేకరించడం కోసం ఏది కావలంటే అది అమ్మేయ్, రెని.
నాకు నగదు కావాలి. నాకు ఈ ఇల్లు కావాలి. ఆ పని జరిగేలా చూడు.
నేను ఇబ్బంది పెడుతున్నందుకు సారీ.
మీరు చదవడం పూర్తి చేశాక ఆ పేపర్ ని నేను చూడచ్చా?
తప్పకుండా.
మేడమ్, మీరు బాగానే ఉన్నారా?
ఈ శిబిరాలు...
వీటి గురించి అధికారులు ఏం అంటున్నారు...
నా కూతురు ఆ శిబిరంలో ఉంది.
కానీ తను బాగానే ఉంటుంది. తను బాగానే ఉందని నాకు తెలుసు.
ఆమెకు ఏం కాదు.
ఈ షాపింగ్ పూర్తయ్యాక, నేను ఏం అనుకుంటున్నాను అంటే
మనం కేక్ తిని చామంతి టీ తాగుదాం, హమ్?
ఓరి దేవుడా!
మేడమ్, మీరు ఐదు నిమిషాలుగా ఆ పెర్ఫ్యూమ్ ని స్ప్రే చేస్తున్నారు.
మీరు ఏదైనా కొనండి లేదా వెళ్లిపోండి.
దాన్ని స్ప్రే చేయడం ఆపుతారా? సగం సీసా ఖాళీ అయిపోయింది.
అయితే ఇలాంటివి మరో డజను బాటిల్స్ వస్తాయని చూస్తున్నారా?
ఈ వారంలో రావాలి. ఇంకో నాలుగు డజన్ల సీసాలు మా అంకుల్ దుకాణానికి వస్తాయి.
నెంబర్ 5 పెర్ఫ్యూమ్ కి కొరత ఉందని నాకు తెలుసు.
ఇవి నకిలీవి కావచ్చు.
ప్లీజ్. ఈ నకిలీ పెర్ఫ్యూముల నుండి తన వ్యాపారాన్ని ఎలా కాపాడుకోవాలో మేడమ్ షనెల్ కి
తెలుసు అనుకుంటాను.
నేను మొత్తం అరవై సీసాలూ కొంటాను.
వాటిని హోటల్ బ్యూ రీవాజ్ కి పంపించండి.
- అన్నీ పంపించాలా? - అవును, ఇవన్నీ పంపించండి.
మరి ఈ బిల్లు ఎవరి పేరు మీద రాయాలి?
మేడమ్ కొకొ షనెల్.
కొకొ ష...
వాటిని వెంటనే పంపించండి. ఇప్పటికి నేను దీన్ని నాతో తీసుకువెళ్తాను.
- థాంక్యూ. - అలాగే.
గాబ్రియెల్.
ప్రస్తుతం నువ్వు ఈ విషయాలలో జోక్యం చేసుకోకు.
నా పెర్ఫ్యూమ్ ని ఎవరు తయారు చేస్తున్నారు, రెని?
వెర్థయిమర్స్.
వాళ్లు న్యూజెర్సీలోని, హోబోకెన్ లో ఒక ఫ్యాక్టరీని ప్రారంభించారు.
వాళ్లు ఇదంతా ఎలా చేస్తున్నారో తెలుసుకోవాలని చూశాను
కానీ వాళ్లు నా ఫోన్లు తీయడం లేదు.
వాళ్ల మీద దావా వేయి.
ఫ్రెంచ్ వాళ్ల ప్రతీకార దాహాన్ని తక్కువగా అంచనా వేయకు.
నాజీలతో సంబంధాలు ఉన్న ప్రతి ఒక్కరి మీదా వాళ్లు ప్రతీకారం తీర్చుకోవాలని చూస్తున్నారు.
అవి అన్నీ అబద్ధాలు.
నువ్వు ఆర్యన్ చట్టాల్ని ఉపయోగించుకుని
వెర్థయిమర్స్ తో నీ భాగస్వామ్యాన్ని తెగతెంపులు చేసుకోవాలని ప్రయత్నించినప్పుడు,
అది ఎవరూ గమనించకుండా జరగలేదు.
ఇప్పుడు నువ్వు గట్టిగా తలెత్తితే, దాన్ని తెగనరుకుతారు.
అయితే నేను నేరుగా పియర్ వెర్ధయిమర్ కే స్వయంగా ఫోన్ చేస్తాను.
మేడమ్, తొందరపడి ఏ పనీ చేయద్దు.
ఈ వ్యవహారాన్ని నేను చూసుకుంటాను.
ఆండ్రే ఆరోగ్యం బాగాలేదు.
అతనితోనూ ఇంకా నీ అందమైన మేనకోడలితో ఎక్కువ సమయం గడుపు.
నువ్వు సరిగ్గానే చెప్పావు.
నాకు ఇంక ఈ సమస్యలు వద్దు. నేను అలసిపోయాను.
ఈసారి నా సలహాని పాటిస్తానని నాకు ప్రామిస్ చేయి.
నాజీలని వెర్థయిమర్స్ ఎదురించి నిలబడ్డారు. వాళ్లని జనం హీరోలుగా చూస్తున్నారు.
మరి నన్ను?
నువ్వు ఎవరికీ కనిపించకపోవడమే మంచిది!
నువ్వు అడిగినట్లుగా ఆ స్టాక్స్ ని నేను అమ్మలేదు ఎందుకంటే అది మూర్ఖత్వం.
హలో?
హెన్రీ? నేను నిన్ను ఒక ప్రశ్న అడుగుతాను, నాకు నిజాయితీగా జవాబు చెప్పాలి.
గత రెండు సంవత్సరాలలో నువ్వు నెంబర్ 5 ని ఉత్పత్తి చేశావా?
అది సాధ్యం కాలేదు.
నేను ఆ పువ్వులని పండించాలని చూశాను, కానీ యుద్ధం వల్ల...
నువ్వు నెంబర్ 5 పెర్ఫ్యూమ్ ని తయారు చేయడం కానీ, బాటిల్స్ లో నింపడం కానీ చేశావేమో తెలుసుకోవాలనుకున్నాను.
లేదు. నేను అవేమీ చేయలేదు.
కానీ నేను స్విట్జర్లాండ్ లో అరవై బాటిల్స్ అమ్మకానికి పెట్టినవి చూశాను.
అది వెర్థయిమర్స్ పనే.
ఎలాగో, వాళ్లు నా పెర్ఫ్యూమ్ ని హోబోకెన్ లో ఉత్పత్తి చేస్తున్నారు.
నేను వాటిని నీకు పంపిస్తున్నాను.
అందులో ఏం ఉందో, వాళ్లు ఏ ఫార్ములాని వాడుతున్నారో నాకు తెలియాలి.
వాటిని నువ్వు క్షుణ్ణంగా పరిశీలించగలవా?
అలాగే. కానీ అరవై బాటిల్స్...
వాటిని జాగ్రత్తగా పంపించు. అది చిన్న ఆస్తితో సమానం.
క్రిస్టియన్.
నేను ఏదో ప్రభావంలో పడి ఉంటాను, కానీ,
- నేను నాకు తెలిసిన నిజాన్ని మాట్లాడాలి. - ఓహ్, ఇంక ఆపు, ప్లీజ్.
నువ్వు ఘోరమైన తప్పు చేశావు, అది నువ్వు గ్రహించు.
- ఘోరమైన తప్పా? ఎప్పుడూ తప్పులు చేస్తాను. - అవును.
నేను ఇప్పుడే ఒక తప్పు చేశాను.
నీ గ్లాస్ ని మళ్లీ నింపాను.
మనం ఎప్పటికీ కోలుకోలేము. ఇది...
- ఖచ్చితంగా. ఖచ్చితంగా. - లేదు, లేదు, లేదు,
నన్ను కాదన్నావు.
నాతో కలిసి కొత్త దుకాణం ప్రారంభించమని నిన్ను ప్రాథేయపడ్డాను.
కానీ నేను ఇటీవలే లక్ష డాలర్ల వరకూ సేకరించగలిగానని ఇప్పుడు ప్రకటిస్తున్నాను.
- అవును. నిజం. - నీకు చీర్స్.
నీకు సంబంధించిన ఒక మహిళ నీకు ఆ డబ్బు ఇచ్చిందని విన్నాను.
లేదు, నీకు ఈ కథలో వేరో కోణం తెలియదు. లేదు.
లేదు, తిరుగుబోతు! ఆమె ఎవరు?
వాడి జేజమ్మ.
లేదు.
- నేను చివరిగా చెబుతున్నాను, డబ్బు డబ్బే. - ఓహ్, లేదు.
మీ అమ్మకి
తన కొడుకు పియర్ ఉల్లాసంగా ఉన్నాడంటే నచ్చకపోవచ్చు.
లేదు, లెలాంగ్ ఇక్కడికి వస్తే తప్ప, నేను ఉల్లాసంగా ఉండను.
అతని మొద్దుబారిన, ముడతల మొహానికి చికాకు తెప్పించడం నాకు ఇష్టం.
నీ విషయంలో సంతోషంగా ఉంది, పియర్.
అవును, అది నిజంగా మంచి విషయం. నిజంగా మంచి విషయం.
ఇది మంచి విషయమా?
నువ్వు ఎప్పుడూ నోరు మెదపవు, డియర్ క్రిస్టియన్.
నాకు అంత విలువ లేదని అంటున్నావా?
నేను... నోరు మెదపనా? నేను...
నీకు మంచి ప్రతిభ ఉంది, చాలా తెలివి ఉంది, మంచి పట్టుదల ఉంది.
లెలాంగ్ తో ఉండకు.
నా క్రిస్టియన్ తన జీవితాంతం
ఆ ముసలోడి దగ్గర పని చేయడం మంచిది అని
- ఇక్కడ ఎవరు అనుకుంటున్నారు? - పియర్, చూడు...
ఆ గుంట నక్క నీ ప్రతిభనంతా దోచుకుంటుంటే
నువ్వు వృథాగా మిగిలిపోవడం నాకు ఇష్టం లేదు.
నీ యజమాని, మిస్టర్ బుసాక్ ని నేను తప్పు పట్టను,
అతను కాటన్ కింగ్ కావచ్చు, కానీ నా మాటలు గుర్తు పెట్టుకో.
పియర్ బాల్మెయిన్ త్వరలో ఫ్యాషన్ ప్రపంచానికే రాజు కాబోతున్నాడు!
నేను మూత్రం పోసి వస్తాను.
అన్నట్లు గుర్తుకొచ్చింది.
నీ ఇంటర్వ్యూలలో నువ్వు కాదనుకున్న వాళ్లు లేదా నిన్ను కాదనుకున్న వాళ్లు
నా స్థానాన్ని భర్తీ చేయగల సమర్థులు
ఫిలిప్ అండ్ గాస్టన్ లో పని చేయడానికి దొరికారా?
చాలా టాలెంట్ ఉన్న యువకుడు ఒకడు దొరికాడు,
వాడు భలే ఉత్సాహవంతుడు.
లెలాంగ్ కి... అతను నచ్చలేదు.
తక్షణం ఉద్యోగం ఇచ్చేయ్.
అతని పేరు ఏంటి?
పీత్రో, పీత్రో, కానీ మేము ఆ పేరుని మార్చమని అడిగాం...
పియర్ గా.
లేదు, లేదు, లేదు, లేదు, లేదు, లేదు.
లేదు. అక్కడ ఒక్క పియర్ కి మాత్రమే చోటు ఉంది.
ఇంకా అయితే, నువ్వు సంతకం చేయడానికి లెలాంగ్ గడువు పెట్టాడా?
నేను పనిని కొనసాగిస్తానని చెప్పాను,
కానీ తను తిరిగి వస్తే, నేను పని మానేయాల్సి వస్తుందని చెప్పాను.
క్రిస్టియన్.
కానీ నీ అవసరం ఎవరికి ఉంది?
కేథరిన్.
తను తిరిగి వచ్చినప్పుడు.
క్రిస్టియన్.
ఆమెని నిర్బంధించి చాలా కాలం అయింది, ఇంకా...
ఈ చెత్త యుద్ధంలో మనం ఎంతోమంది ఆప్తుల్ని కోల్పోయాం.
- మనం ఈ వాస్తవాన్ని గ్రహించాలి. - విను, నీ విషయంలో
నువ్వు ఏదైనా మాట్లాడుకో, కానీ నాకు ఇలాంటివి ఇంకెప్పుడూ చెప్పకు.
ఇంకెప్పుడూ సాహసించకు.
- నువ్వు నీ కోసం బతకాలి. - ఇది నా సొంత జీవితం.
హలో?
సరే, ఒక్క క్షణం. అతను ఇక్కడే ఉన్నాడు.
మీ నాన్న.
నాన్నా?
అవును.
ఏంటి?
ఎప్పుడు?
నిజమేనా?
నేను రేపు వచ్చి కలుస్తాను.
ఏదో జరిగింది.
వాళ్లు ఆమె ఆచూకీని కనుక్కున్నారు.
ఎవరిని కనుక్కున్నారు?
కేథరిన్.
ఆండ్రే?
ఇక్కడ ఏం జరుగుతోంది?
అంతా బాగానే ఉందా?
కాస్తంత పరవాలేదులే.
నేను డాక్టర్ వెబర్ కి కబురు పెడతాను.
- బయటకి అలా ఉన్నా నేను బాగానే ఉన్నాను. - నిన్ను అడగడం లేదు, చెబుతున్నాను.
- కొకొ, నాకు విశ్రాంతి కావాలని తెలుసు, కానీ నేను... - కానీ, డాక్టర్ వెబర్ నీకు ఏది మంచిదో
ఆ నిర్ణయం తీసుకుంటారు.
ఆయన ఈ రోజు మధ్యాహ్నం భోజనం వేళకి ఇక్కడికి ఖచ్చితంగా వస్తారు.
నీ కొత్త ఇంటి తాళాలు నీ చేతికి ఎప్పుడు వస్తాయి?
మన కొత్త ఇల్లు.
త్వరలో. కొద్దిగా నగదు కోసం ఎదురుచూస్తున్నాను.
నేను చెప్పడం మర్చిపోయాను.
నీ డ్రైవరు తనకి కొద్ది నెలలుగా జీతం ఇవ్వలేదని చెప్పాడు.
అతను నీతో చెప్పాడా?
అతను వేచి ఉండగలడు.
కొకొ, అసలు అతనికి ఇంతవరకూ జీతం ఇచ్చావా?
నిజంగా ఇచ్చాను. అతను చాలా నెలలుగా నా దగ్గర డ్రైవరుగా పని చేస్తున్నాడు.
గత కొద్ది వారాలుగా నా చేతులో క్యాష్ ఉండటం లేదు.
- ఇక్కడ ఉన్నారు. - మంచి డాక్టర్.
మాతో చేరండి.
అయితే, ఆండ్రేకి చికిత్స చేయడానికి డాక్టర్ లీమన్ ఎప్పటి లోగా వస్తారు?
దురదృష్టం కొద్దీ, అతను స్విట్జర్లాండ్ కి రావడానికి ఆసక్తి చూపించడం లేదు.
ఎవరు అడుగుతున్నారో ఇంకా నేను ఎంత డబ్బు ఇస్తానో ఆయనకు చెప్పారా?
నిజానికి నేను చెప్పాను.
కానీ మంచి వార్త ఏమిటంటే అతను ప్రస్తుతం పారిస్ లో ఉన్నాడు
అక్కడే ఆండ్రేకి చికిత్స చేయడానికి ఆయన సంతోషంగా ఒప్పుకున్నాడు.
నేను నిన్ను విడిచి వెళ్లను.
లీమన్ మనకి మంచి అవకాశమా?
ఆయనే మనకి ఉన్న ఒకే ఒక్క అవకాశం.
ఆండ్రే, నీ స్థానంలో నేను ఉంటే గనుక,
నేను పారిస్ వెళతాను.
అయితే అతను ఆ పనే చేస్తాడు.
నా గురించి నువ్వు ఆందోళన పడకు.
జర్మనీలోని డ్రెస్డన్ లో ఆమె ఒంటరిగా తిరుగుతూ కనిపించింది.
ఒక శిబిరం నుండి మరొక శిబిరానికి డెత్ మార్చ్ చేస్తుండగా ఆమె తప్పించుకుంది.
మిత్రదేశాల సైన్యం ఆమెని ఆదుకుంది.
తను ఒకటి రెండు రోజుల్లో వస్తుందని చెప్పారు. కానీ...
ఇంకా ఏంటి?
ఫ్రెంచ్ మంత్రిత్వ శాఖ వాళ్లు నాకు ఏం చెప్పారంటే...
మార్గమధ్యంలో చాలామంది చనిపోతున్నారట.
నువ్వు తనని కలిస్తే బాగుంటుంది.
ఏదైనా జరిగితే నా గుండె తట్టుకుంటుందని అనుకోను...
తను ఇంతవరకూ పోరాడింది. ఈ చివరి అడుగులు కూడా తను వేయగలుగుతుంది.
ఇంకా నువ్వు పువ్వులు తీసుకురావాలి.
ఆత్మీయులు తిరిగి ఇంటికి వచ్చినప్పుడు జనం లైలాక్ పువ్వులు తెస్తున్నారని విన్నాను.
నేను పువ్వులు తీసుకువస్తాను.
తనకి ఇష్టమైన విందుని నేను వండుతాను.
- క్రిస్టియన్... - హమ్?
...నువ్వు ఇన్ని రోజులూ సరిగ్గా చెప్పావు...
నా ఆశని చంపుకొన్నాను కానీ నువ్వు ఆశ వదులుకోవద్దని చెప్పావు.
మహిళలు ఇంకా మగవారు, దయచేసి పై అంతస్తుకి వెళ్లండి.
దయచేసి వరుసని పాటించండి.
లేడీస్ ఇంకా జెంటిల్మెన్, వాళ్లు మరో పది నిమిషాల్లో చేరుకుంటారు.
పది నిమిషాలు.
ముందుకు రండి. ముందుకు రండి.
ఆష్విజ్.
- పేరు? - కేథరిన్ డియోర్, డి ఐ ఓ ఆర్.
ఓర్పుతో ఉండండి, లేడీస్ ఇంకా జెంటిల్మెన్.
కేథరిన్ నా చెల్లెల్లు.
ఆమె డ్రెస్డన్ లో కనిపించింది. అంతకుముందు తను రావెన్స్ బ్రక్ లో ఉంది.
దయచేసి, దారికి అడ్డుగా నిలబడకండి.
అవును, ఆమె పేరు కనిపించింది.
వాళ్లు వస్తున్నారు. మీరు ఒక పక్కగా వేచి ఉండండి.
అవును, ముందుకు కదులుతూ ఉండండి.
రండి, పితృభూమి పిల్లలారా
ఘనకీర్తి గడించే రోజు వచ్చింది
మన మీద జరిగిన దౌర్జన్యాలని ఎదురిస్తూ
రక్తపు జెండా ఎగిరింది
మీరు విన్నారా, మన పల్లెల్లో
భీకరమైన మన సైనికుల నినాదాలు?
వాళ్లు నేరుగా మన చేతుల్లోకి వస్తున్నారు
మన బిడ్డలు, మహిళల్ని ఆదుకోవడానికి
మన చేతుల్లోకి, పౌరుల్లారా!
మీ బెటాలియన్లని ఏర్పరుచుకోండి
ముందుకు, మనం కవాతు చేద్దాం!
కలుషితమైన రక్తాన్ని...
బియట్రిస్! బియట్రిస్ ఫ్యూజె!
- కేథరిన్! కేథరిన్ డియోర్! - డ్యూబోయ్!
- సిల్వీ! సిల్వీ! - అందరూ మౌనంగా ఉండండి.
జాన్ డూబోయ్!
కేథరిన్! కేథరిన్!
అతడిని చూశాను. నేను లోపలికి వెళ్లాలి.
దయచేసి, మౌనంగా ఉండండి.
బియట్రిస్! బియట్రిస్ ఫ్యూజె!
ఇంకా మరి కొందరు ప్రయాణికులు ఉన్నారా? ఇంకా వచ్చేవాళ్లు ఉన్నారా?
సారీ సర్, రైలు ఖాళీ అయిపోయింది. అందరూ వచ్చేశారు.
నా చెల్లెలు ఆ రైలులో రావాలి. తను ఎందుకు రాలేదు?
సారీ, సర్, కానీ కొందరు ప్రయాణాన్ని పూర్తి చేయలేకపోయారు.
మార్గమధ్యంలో కొందరిని మేము కోల్పోయాము. వాళ్ల మృతదేహాలు ఇక్కడ ఉన్నాయి.
సర్, ప్లీజ్. ఇవన్నీ తీసేవరకూ వేచి ఉండండి.
నా చెల్లెలు వీళ్లలో లేదు.
తను ఇక్కడికి రావలసి ఉంది. తను ఆ రైలులో ఉంది.
అందరూ ఎక్కడ ఉన్నారో కనుక్కోవడం అసాధ్యం.
మీకు కలిగిన విషాదానికి సారీ, సర్.
కానీ మాతో పాటు పారిస్ రావాలని ఉంటే, నువ్వు వచ్చేదానివి.
కొన్నిసార్లు కొన్ని మనకి సాధ్యం కావు, డియర్.
కానీ నువ్వు మమ్మల్ని ప్రేమిస్తూ ఉండుంటే...
- నిన్ను ప్రేమిస్తాను. - లేదు, నీకు ప్రేమ లేదు.
గాబ్రియెల్, ఇంకెప్పుడూ అలా మాట్లాడకు.
నేను నిన్ను నమ్మను.
మిస్టర్ క్లౌడ్ కూడా నిన్ను నమ్మడు. నువ్వు రావాలని అతను కూడా కోరుకుంటున్నాడు.
మిస్టర్ క్లౌడ్ ఒక గుడ్డ బొమ్మ. అతను ఏదీ కోరుకోడు.
నేను వెళ్లలేను. పారిస్ లో జనానికి నేను అవసరం లేదు. బహుశా వాళ్లకి నా అవసరం ఎప్పుడూ లేదు.
చూడు, నీకు ఏం కావాలన్నా నాకు ఫోన్ చేస్తానని నువ్వు నాకు ప్రామిస్ చేయాలి.
నీ ఆరోగ్యాన్ని నువ్వు జాగ్రత్తగా కాపాడుకోవాలి.
మంచిగా ఉండు, హా? అది నాన్న ఆరోగ్యానికి మేలు చేస్తుంది.
- మేము తిరిగి వచ్చేసరికి నువ్వు ఇక్కడ ఉంటావు కదా? - నేను ఇంకెక్కడికి వెళతాను?
- ఐ లవ్ యూ. - ఐ లవ్ యూ.
వెళ్లు.
పెర్ఫ్యూమ్స్ అన్నీ ఉన్నాయా?
ఉన్నాయి, మేడమ్, 59 బాటిల్స్. ఒకటి దారిలో దెబ్బతింది.
నేను దానికి డబ్బు చెల్లించానా?
లేదు, మేడమ్. దానిని బిల్లు నుండి తీసేశారు.
ఒక గంటలో గూడ్సు రైలు వస్తుంది, దానిలోకి వీటిని ఎక్కించాలి.
దక్షిణ ఫ్రాన్స్ లో వీటిని హెన్రీకి చేర్చడం కోసం ఒక కొరియర్ వ్యక్తి ఎదురుచూస్తుంటాడు.
జాగ్రత్త. ఈ సీసాలు ఎంత విలువైనవో నీకు తెలుసు.
మిమ్మల్ని ఒక విషయం అడగవచ్చా?
నేను జీతం అందుకుని ఇప్పటికి రెండు నెలలు అయింది.
దాని సంగతి నేను చూస్తాను. ఆ ట్రంక్ మూసేయ్.
ఎప్పుడు?
ఏంటి అన్నావు?
మీరు ఇంత ఖర్చు చేసి కొంటున్నప్పుడు, నాకు దయచేసి జీతం ఇవ్వలేరా?
నీ విషయం ఆలోచిస్తాను.
ఓహ్, దేవుడా. గాబ్రియెల్ ఎలుగుబంటి బొమ్మ.
వాళ్లకి దీన్ని ఇచ్చేసి ఆ ట్రయిన్ దగ్గరకి సమయానికి చేరుకోగలమా?
అది సాధ్యం కాదు అనుకుంటా. అవి రెండు వేరే మార్గాలు.
వాళ్లని మనం సమయానికి అందుకోగలం.
మేడమ్, మీరు ఇక్కడే ఉండండి
- ఎందుకంటే నేను వేగంగా వెళ్లాలి. - నువ్వు మాటలు ఆపి డ్రైవ్ చేయి.
నువ్వు ఇలా ఎలా వదిలేశావు?
స్విట్జర్లాండ్ లో ఎనిమిది నెలలుగా నాకు డ్రైవర్ గా పని చేస్తున్నావు.
ఇంజన్ గురించి నీకు ఈపాటికి బాగా తెలిసి ఉండాలి.
గాబ్రియెల్ కి మిస్టర్ క్లౌడ్ ని మనం ఎప్పటికీ అందించలేము.
రైలు సమయానికి పెర్ఫ్యూమ్ సీసాలు ఎలా అందిస్తావు?
హలో!
హలో. మేము దారి మధ్యలో ఆగిపోయాం.
కారు ఇంజన్ల గురించి మా కాన్రాడ్ కన్నా మీకు ఎక్కువ ఏమైనా తెలుసా?
వాళ్లు ఏం చెబితే అది చేయండి.
- వాళ్లని కారు తీసుకువెళ్లనివ్వకు. - ఇద్దరూ, మోకాళ్ల మీద కూర్చోండి!
- ఆగండి, మేడమ్! - ఆగు!
వాళ్లని కారు తీసుకువెళ్లనివ్వకు!
ఆగండి! వద్దు! ఆమెని షూట్ చేయద్దు.
- ప్లీజ్ వద్దు. నన్ను షూట్ చేయకండి. - ఆమెని షూట్ చేయద్దు.
- తను ఇక్కడికి రావాల్సింది కాదు. - కానీ తను వచ్చింది.
వీళ్లు నీకు తెలుసా?
నేను చెప్పాను కదా, షూట్ చేయద్దు.
మీ ప్రాణాలు కాపాడినందుకు అతనికి రుణపడి ఉన్నారు, మేడమ్.
వెళదాం పదండి.
సారీ, మేడమ్. నా బాకీలు చెల్లించడానికి నాకు డబ్బు కావాలని చెప్పాను కదా.
అవన్నీ నకిలీవే. అవి కంపు కొడతాయి.
వెళ్లి నీ భార్యకి ఆ నకిలీ పెర్ఫ్యూమ్ కొట్టుకో!
మీరు నాకు జీతం ఇచ్చి ఉంటే ఇదంతా జరిగేది కాదు.
చెత్తవెధవ.
ప్లీజ్!
ఓహ్, దేవుడా.
ప్లీజ్!
ప్లీజ్! నన్ను చూడవా?
ఏంటి?
లూయిస్, ఆమె ఎవరు?
ఓహ్, దేవుడా, మేడమ్.
ఏం అయింది? మీరు బాగానే ఉన్నారా?
నేను బాగానే ఉన్నాను. నేను... కారు చెడిపోయింది.
- కొకొ. - హా?
ఓహ్, రెని.
ఇక్కడికి ఎప్పుడు వచ్చావు?
మీరు ఇబ్బంది పడకుండా చూడాలని ఆండ్రే నన్ను ఇక్కడికి రమ్మని అడిగాడు.
నేను రావడం చాలా ఆలస్యం అయినట్లుంది.
- మీకు సాయం చేయనివ్వండి. - వద్దు, నన్ను ముట్టుకోకు.
కొకొ, వెర్థయిమర్స్ కి వ్యతిరేకంగా మరిన్ని సాక్ష్యాధారాలు కావాలి.
ఈ కేసుని మనం ఇప్పట్లో గెలవలేం.
నాకు పోరాటం వద్దు.
యూదుల మీద మనం కేసులు వేయలేము.
నాకు యుద్ధం కావాలి.
వాళ్ల మీద కేసు వేయి.
కేథరిన్ ఇంక రాదు.
నీకు అది అర్థమైందా?
నువ్వు తప్పు చెప్పావు.
తను ఇక్కడికి వస్తుంది.
కానీ నేను చెప్పింది తన గురించి కాదు.
ట్రయిన్ వచ్చింది. కానీ అందులో తను రాలేదు.
క్రిస్టియన్, నిజం చెబుతాను విను.
నిన్ను కలిసినప్పుడు ఒక తోట కనిపించింది.
మొదటిసారి నీ చేయి తాకినప్పుడు, నేను దాన్ని చూశాను.
ప్రపంచం అంతా పూలతో నిండిపోయి ఉంది. పువ్వులు విరబూసాయి.
నీకు ఒకటి ఇవ్వాలి.
అది ఏంటి?
అది నీ దగ్గర ఉంటే, కేథరిన్ తిరిగి వస్తుంది.
ఆ మాట చెప్పడం ఇంక ఆపు!
నేను దాని గురించి ఆలోచించడం మానేయాలి.
తను చనిపోయింది. తను తిరిగి రాదు.
అదే నా భవిష్యత్తు.
క్రిస్టియన్, నేను కేవలం సందేశాలను మాత్రమే చేరవేయగలను.
ఏం జరుగుతుందో అదే చెబుతున్నాను. ఏం జరుగుతుందే అదే.
గుడ్ బై, మేడమ్.
జార్జ్, నేను క్రిస్టియన్ ని.
నేను ఆలోచిస్తున్నాను.
బుసాక్ నన్ను తన ఫిలిప్ అండ్ గాస్టన్ సంస్థని నడపమని అడుగుతున్నాడు, కదా?
నేను మాట్లాడాలి అనుకుంటున్నాను.
అతనికి ఫోన్ చేయి. మీటింగ్ ఏర్పాటు చేయి.
థాంక్యూ, జార్జ్.
నీకు తెలుసా, ఇరవై ఐదేళ్ల కిందట, నేను రంగుల కాటన్ దుస్తులు తయారు చేసి
మార్కెట్ లో సంచలనం సృష్టించాను.
మార్సెల్ బుసాక్ వస్త్ర ఉత్పత్తిదారుడు
నాకు అవకాశం కనిపించింది, దాన్ని సాధ్యం చేశాను.
ఫ్రాన్స్ లో అత్యంత సంపన్నుడు
వాళ్లు నన్ను మార్సెల్ బుసాక్ అని పిలవడం మానేశారు.
నేను కాటన్ కింగ్ గా మారాను.
ఆసక్తి, ఇష్టం, రిస్కు. అంతా అలా మొదలైంది.
మనకి సొంత ఆలోచనలు ఉండాలి.
జర్మన్లు దానిని ఎప్పటికీ అర్థం చేసుకోలేకపోయారు.
వాళ్లు అన్ని చోట్ల నుండి అన్నీ సేకరించి అదంతా తమదే అని చెప్పుకుంటారు.
ఇంకా వాళ్లు అలా చెప్పుకోలేని వాటిని దొంగిలించడమో, పాడు చేయడమో లేదా ధ్వంసం చేసేవారు.
నీకు ఒక విషయం చెబుతాను, వ్యాపారం చేసేది అలా కాదు.
నాకు డ్రెస్ ఎలా తయారు చేయాలో తెలియకపోవచ్చు,
కానీ డబ్బులు ఎలా గడించాలో నాకు తెలుసు. నాకు ఎప్పుడూ ఆ సత్తా ఉంది.
ప్లీజ్.
నాకు అవసరమైన వ్యక్తివి నువ్వే అని జార్జ్ చెప్పాడు.
జార్జ్ చాలా మంచివాడు.
నీ గురించి బాగా చెప్పాడు.
నువ్వు ఎదిగే క్రమంలో ఉన్నావని, పట్టుదల ఉన్నవాడివని చెప్పాడు.
అయితే, ఫిలిప్ అండ్ గాస్టన్ సంస్థని నువ్వు నడపాలి అనుకుంటున్నావా?
ఏంటి?
తెల్లని లైలాక్ పువ్వులు.
జర్మన్ చెర నుండి విముక్తులైన వారి కోసం ఆ పువ్వులు తీసుకువెళతాము. మన్నించాలి.
నేను విన్నాను.
ఖైదీ శిబిరాల నుండి మొదటగా వచ్చినవారు.
నువ్వు ఎవరినైనా కోల్పోయిన బాధలో ఉన్నావా?
ఎప్పుడూ నన్ను నేను ప్రశ్నించుకుంటాను, అంటే...
నేను ముందుకు ఎలా సాగాలి? అని.
వాళ్లని మనం ఎలా క్షమించగలం? అని.
మనల్ని ఎలా క్షమించాలి?
మానవత్వాన్ని ఎలా క్షమించాలి?
ఆ శిబిరాల నుండి వచ్చిన వారి కోసం ఆ హాలులో నేను నిలబడి ఎదురుచూశాను.
నేను అనుకున్నాను...
"అది అసాధ్యం" అని.
ప్రతి ఒక్కరి కళ్లలోనూ నిస్సహాయత.
మేము అందరం దానిని అనుభవించాము.
ఇంకా ఇప్పుడు అది అన్ని ప్రాంతాలకూ పాకింది, అది మనుషుల్ని తినేస్తుంది,
ఇంకా అది అంతటా వ్యాపించబోతోంది, అనుకుంటా.
యుద్ధం అంటే ఏమిటో నాకు తెలుసు, మిస్టర్ డియోర్,
కానీ మనం ఏం చేయాలని నువ్వు ప్రతిపాదిస్తున్నావు?
నా సొంత ఫ్యాషన్ హౌస్.
ఏంటి అంటున్నావు?
నా సొంత ఫ్యాషన్ హౌస్ ని నాకు మీరు ఇప్పించాలి.
నీ సొంత వస్త్ర దుకాణమా?
ఈ మనోవేదనని నేను తిరిగి సంతోషంగా మార్చుకోవాలి అంటే...
నాకు తెలిసిన మార్గం అదొక్కటే.
అదే నా ప్రతిపాదన.
జనం మళ్లీ మామూలుగా ఆలోచించగలగాలి. వాళ్లు మళ్లీ కలలు గనాలి.
వాళ్లు మళ్లీ బతకాలి.
ఇంకా మనం వాళ్ల కోసం ఒక సరికొత్త ప్రపంచాన్ని సృష్టించాలి.
వాళ్ల కోసం ఒక అందమైన ఉద్యానవనాన్ని నిర్మించాలి.
ఇవి బహుశా కొన్ని విత్తనాలు కావచ్చు.
ఎవరూ ఇలా మాట్లాడటం నేను వినలేదు. ఇంకా చెప్పు.
జాక్స్, ఇంట్లో ఉన్నావా?
నేను ఒక ఆసక్తికరమైన వార్త చెప్పాలి.
క్రిస్టియన్? నువ్వు తిరిగి వచ్చావు సంతోషం.
బుసాక్ దగ్గర నీతో మాట్లాడాలని ప్రయత్నించాను, కానీ...
తను ఇందాకే వచ్చింది.
నేను డాక్టర్ కి ఫోన్ చేశాను. ఆయన బయలుదేరాడు.
తెలుగు అనువాదం: సతీశ్ కుమార్